УВОДЗІНЫ

Прадметам вывучэння дысцыпліны з’яўляецца спецыфіка айчыннай гісторыка-культурнай спадчыны з часоў першабытнага ладу і да сучаснасці. Яна скіравана на паглыбленне ведаў студэнтаў аб гісторыі і культуры сваёй Радзімы, разуменне яе важнага месца ў рамках еўрапейскай цывілізацыі, развіццё ў іх пачуцця патрыятызму і гонару за слаўнае мінулае Беларусі. Дадзены курс мае лагічную сувязь з наступнымі прадметамі: “Гісторыя Беларусі”, “Экскурсазнаўства”, “Гісторыя турызма”.

Мэта выкладання дысцыпліны – дасканалае вывучэнне ўсяго комплексу рухомых і нерухомых помнікаў айчыннай гісторыі і культуры. Прадметам курса з’яўляюцца шэдэўры матэрыяльнай і духоўнай культуры, створаныя беларускім народам за ўсю яго шматвекавую гісторыю.

Задача вывучэння дысцыпліны – праз параўнаўча-гістарычнае даследаванне ўсіх каштоўнасцяў, а таксама адметнасцяў асобных архітэктурна-мастацкіх стыляў дасягнуць у студэнтаў поўнага ўяўлення аб спецыфіке і сучасным стане айчыннай гісторыка-культурнай спадчыны.

У выніку вывучэння дысцыпліны студэнты павінны:

ВЕДАЦЬ:

* + перыядызацыю развіцця айчыннага дойлідства і мастацтва;
  + характэрныя рысы асобных стыляў;
  + адметнасці айчыннай гісторыка-культурнай спадчыны;
  + сучасны стан помнікаў.

УМЕЦЬ:

* самастойна ахарактарызаваць найбольш важныя асаблівасці асобных шэдэўраў архітэктуры і мастацтва;
* згрупіраваць іх па стылявых,тыпавых адметнасцях і гісторыка-геаграфічных прызнаках;
* прааналізаваць адметнасці эвалюцыі ў Беларусі асобных культурных традыцый;
* абгрунтаваць свае высновы па тых ці іншых аспектах працэса фарміравання айчыннай гісторыка-культурнай спадчыны.

МЕЦЬ НАВЫКІ:

* самастойнага вывучэння асобных помнікаў гісторыі і культуры з вызначэннем іх значэння і перспектыў;
* аналізу гістарыяграфіі па тэме курса;
* выкарыстання атрыманых ведаў у прафесійнай дзейнасці, звязанай з турыстычным бізнэсам.

Дысцыпліна “Помнікі гісторыі і культуры” прадугледжвае ўсяго гадзін – 134, з іх аўдыторных – 52 гадзіны, у тым ліку 26 гадзін лекцыі і 26 гадзін практычных заняткаў. Рэкамендуемая форма кантроля – экзамен.